CELEX: 62012CN0265
Language: sk
Date: 2012-05-29 00:00:00
Title: Vec C-265/12: Návrh na začatie prejudiciálneho konania, ktorý podal Hof van beroep te Brussel (Belgicko) 29. mája 2012 — Citroën Belux NV/Federatie voor Verzekerings- en Financiële Tussenpersonen (FvF)

25.8.2012   
            
            
               SK
            
            
               Úradný vestník Európskej únie
            
            
               C 258/9
            
         Návrh na začatie prejudiciálneho konania, ktorý podal Hof van beroep te Brussel (Belgicko) 29. mája 2012 — Citroën Belux NV/Federatie voor Verzekerings- en Financiële Tussenpersonen (FvF)
   (Vec C-265/12)
   2012/C 258/15
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Hof van beroep te Brussel
   
      Účastníci konania pred vnútroštátnym súdom
   
   
      Odvolateľka: Citroën Belux NV
   
      Odporkyňa: Federatie voor Verzekerings- en Financiële Tussenpersonen (FvF)
   
      Prejudiciálne otázky
   
   
               1.
            
            
               Má sa článok 3 ods. 9 smernice 2005/29/ES (1) vykladať v tom zmysle, že bráni takému ustanoveniu, akým je článok 72 WMPC (2), ktorý — s výnimkou prípadov, ktoré sú v zákone taxatívne uvedené — vo všeobecnosti zakazuje každý viazaný obchod, ktorý je adresovaný spotrebiteľovi, pokiaľ finančná služba predstavuje aspoň jednu jeho súčasť?
            
         
               2.
            
            
               Má sa článok 56 ZFEÚ, ktorý upravuje voľný pohyb služieb, vykladať v tom zmysle, že bráni takému ustanoveniu, akým je článok 72 WMPC, ktorý — s výnimkou prípadov, ktoré sú v zákone taxatívne uvedené — vo všeobecnosti zakazuje každý viazaný obchod, ktorý je adresovaný spotrebiteľovi, pokiaľ finančná služba predstavuje aspoň jednu jeho súčasť?
            
         
      (1)  Smernica Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004 („smernica o nekalých obchodných praktikách“) (Ú. v. EÚ L 149, s. 22).
   
      (2)  Wet betreffende marktpraktijken en consumentenbescherming (zákon o trhových praktikách a ochrane spotrebiteľa).